钦定古今图书集成/明伦汇编/交谊典/第007卷 > 吕子 > 《诬徒》
## 钦定古今图书集成/明伦汇编/交谊典/第007卷 > 吕子 > 《诬徒》

“四曰达师之教也。使弟子安焉、乐焉、休焉、游焉、肃焉、
严焉。此六者得于学，则邪辟之道塞矣，理义之术胜
矣。此六者不得于学，则君不能令于臣，父不能令于
子，师不能令于徒。人之情，不能乐其所不安，不能得
于其所不乐。为之而乐矣。奚待贤者？虽不肖者犹若
劝之，为之而苦矣，奚待不肖者？虽贤者犹不能久反”
诸人情，则得所以劝学矣。《子华子》曰：“王者乐其所以
王，亡者亦乐其所以亡。故烹兽不足以尽兽，嗜其脯
则几矣。然则王者有嗜乎理义也，亡者亦有嗜乎暴
慢也。所嗜不同，故其祸福亦不同。”不能教者，志气不
和，取舍数变，固无恒心。若晏阴喜怒无处，言谈日易，
以恣自行，失之在己，不肯自非，愎过“自用，不可证移。
见权亲势及有富厚者，不论其材，不察其行，驱而教
之，阿而谄之，若恐弗及。弟子居处修洁，身状出伦，闻
识疏达，就学敏疾，本业几终者，则从而抑之，难而悬
之，妒而恶之。弟子去则冀终，居则不安，归则愧于父
母兄弟，出则惭于知友邑里，此学者之所悲也”，此师
徒相与异心也。人之情恶异于己者，此师徒相与造
怨尢也。人之情，不能亲其所怨，不能誉其所恶，学业
之败也，道术之废也，从此生矣。善教者则不然，视徒如己，反己以教，则得教之情矣，所加于人，必可行于
己。若此则师徒同体。人之情爱同于己者，誉同于己
者，助同于己者，学业之章明也，道术之大行也，从此
生矣。不能学者，从师苦而欲学之功也，从师浅而欲
学之深也。草木鸡狗牛马，不可谯诟遇之，谯诟遇之，
则亦谯诟报人，又况乎达师与道术之言乎？故不能
学者，遇师则不忠，用心则不专，好之则不深，就业则
不疾，辩论则不审，教人则不精，于师愠怀于俗，羁神
于世，矜势好尢，故湛于巧智，昏于小利，惑于嗜欲，问
事则前后相悖，以章则有异心，以简则有相反，离则
不能合，合则弗能离，事至则不能受，此不能学者之
患也。